
Par izmaiņām invaliditātes ekspertīzes iesnieguma veidlapā 
un personu informēšanas kārtībā


Informējam, ka ar 2026.gada 1.jūliju ir jāizmanto jauna iesnieguma prognozējamas invaliditātes, invaliditātes vai darbspēju zaudējuma ekspertīzes veikšanai  veidlapa (turpmāk – iesniegums), nosakot skaidrākas prasības kontaktinformācijas norādīšanai, ka arī par elektroniskā pasta adreses (e-pasta) un oficiālās elektroniskās adreses (e-adreses) izmantošanu saziņai ar Komisiju.
Persona iesniegumā pie kontaktinformācijas varēs norādīt e-pasta adresi, uz kuru Komisija nosūtīs informatīvus paziņojumus par iesnieguma izskatīšanas gaitu un invaliditātes statusa termiņa beigām. Izmaiņu mērķis ir nodrošināt efektīvāku informācijas apriti un mazināt risku, ka iesniedzējs savlaicīgi nesaņem būtisku informāciju par invaliditātes ekspertīzes procesu.
Komisijas tīmekļvietnē ir pieejams informatīvs grafiskais attēls ar skaidrojumu, kas, sākot ar 2026.gada 1.jūliju, būs jāņem vērā, aizpildot iesniegumu invaliditātes ekspertīzes veikšanai (skatīt informatīvo materiālu). Kā arī pielikumā pievienota iesnieguma veidlapa, kas būs jāizmanto no 2026.gada 1.jūlija. 
Vienlaikus darām zināmu, lai personas ar invaliditāti laikus varētu sagatavot un, ja nepieciešams, iesniegt nepieciešamos dokumentus, Komisija ar 2026.gada 1.jūliju informēs personas, kurām ir noteikta invaliditāte, par invaliditātes statusa beigu termiņa tuvošanos.
Turpmāk iedzīvotājiem tiks izsūtīti atgādinājumi par invaliditātes statusa beigu termiņa tuvošanos, lai tie laikus varētu sagatavot un, ja nepieciešams, iesniegt nepieciešamos dokumentus Komisijā atkārtotas invaliditātes ekspertīzei.
Atgādinājumi tiks nosūtīti divas reizes:
• pirmreizēji – 90 dienas pirms invaliditātes statusa termiņa beigām; 
• atkārtoti – 45 dienas pirms invaliditātes statusa termiņa beigām. 
Atgādinājumi automātiski tiks nosūtīti no Invaliditātes informatīvās sistēmas:
• uz personas oficiālo elektronisko adresi (e-adresi), ja tāda ir aktivizēta;
• uz elektronisko pasta (e-pasta) adresi, kuru persona norādījusi iesniegumā invaliditātes ekspertīzei. 
Atgādinājumu mērķis ir mudināt personas, kurām ir noteikta invaliditāte, savlaicīgi rīkoties pirms invaliditātes statusa termiņa beigām, mazinot risku, ka tiek kavēta dokumentu iesniegšana atkārtotai invaliditātes ekspertīzei, kā rezultātā var rasties pārtraukums invaliditātes statusā un secīgi arī atbalsta pakalpojumu saņemšanā invaliditātes seku mazināšanai.
Komisija ar šo risinājumu stiprina klientcentrētu un sociāli atbildīgu pieeju, nodrošinot personām savlaicīgu un saprotamu informāciju.
Paziņojumu nosūtīšana uz e-pastu tiek ieviesta ESF+ projekta Nr. 4.3.6.2/1/23/I/001 “Veselības un darbspēju ekspertīzes ārstu valsts komisijas darbības efektivitātes un kvalitātes uzlabošana” ietvaros.
Savukārt paziņojumu nosūtīšana uz e-adresi tiek nodrošināta Eiropas Savienības Atveseļošanas un noturības mehānisma projekta Nr.2.1.2.1.i.0/1/23/I/VARAM/005 “Nacionālā digitālo pakalpojumu koplietošanas centrālā platforma klientcentrētiem un proaktīviem e-pakalpojumiem sabiedrībai (Latvija.lv)” ietvaros.
Aicinām Veselības ministriju iespēju robežās izplatīt informāciju par plānotajām izmaiņām invaliditātes ekspertīzes procesā veselības aprūpes nozarē iesaistītajām iestādēm, kā arī ņemt tās vērā ikdienas darbā, tām sniedzot atbalstu personām iesnieguma aizpildīšanā un kontaktinformācijas norādīšanā. Tas palīdzēs veicināt savlaicīgu personu informētību, efektīvāku saziņu ar Komisiju un sekmēs savstarpēju sadarbību invaliditātes ekspertīzes procesā.
Pielikumā: iesnieguma veidlapa un informatīvs grafiskais attēls.

	Vadītāja
	
	                                  D.Grabe








Liepa,
inga.liepa@vdeavk.gov.lv

Dokuments parakstīts ar drošu elektronisko parakstu un satur laika zīmogu

Dokuments parakstīts ar drošu elektronisko parakstu un satur laika zīmogu
image1.jpeg
Veselibas un darbspéju ekspertizes arstu valsts komisija




